Á þessu ári verður söngfélagið Vorboðinn í Dalabyggð sextugt . Af því tilefni verða félagar með afmælistónleika á laugardag í Dalabúð . Núverandi stjórnandi kórsins er Halldór Þórðarsson . Söngfélagið Vorboðinn var formlega stofnað í janúar 1948 . Starfandi félagar eru 23 úr allri Dalabyggð og meðal annars kemur einn félagi norðan af Ströndum til að syngja með . Að sögn Magnínu Kristjánsdóttur formanns hefur kórinn verið starfandi síðan með smávægilegum hléum og sungið við ýmis tækifæri . Meðal annars hefur í langan tíma verið fastur liður að handa jólatónleika í Breiðabólstaðarkirkju á Skógarströnd , ásamt hausttónleikum í heimabyggð . Æft er einu sinni í viku frá 1. september til 1. maí en félagar taka sér frí yfir sumartímann . Magnína segir vortónleikana venjulega hafa verið haldna á fjarlægari slóðum en að þessu sinni verði þeir í Dalabúð vegna afmælisins . Tónleikarnir hefjast klukkan 21 og verður kaffi og afmælisterta á eftir . „ Við bjóðum alla hjartanlega velkomna til að fagna með okkur á þessum tímamótum og vonum bara að sem flestir sjái sér fært að mæta . "